Nur la dekstre popolisma partio Perussuomalaiset (”Efektivaj finnoj”) konsekvence postuladis, ke la deviga instruado de la sveda lingvo estu forigita. Tiel estis, ĝis la ĉefministro Mari Kiviniemi furioziĝis al sia registara partio SFP (Svenska folkpartiet, ”Sveda popola partio”) pro tute alia demando. Tiam la korko elflugis, kaj ŝi aludis, ke lernantoj eble devus havi la ŝancon forelekti la svedan lingvon.
#000002
Centra partio, dankon kaj adiaŭ! Neniam plu mi voĉdonos por tiu partio de la finnoj! Forigu la devigan instruadon de la finna kaj lasu la infanojn anstataŭe studi la anglan. La finna ja tamen estas mortanta lingvo.
#000016
Kaj la sveda kaj la finna estas oficialaj lingvoj en Finnlando. Laŭ la konstitucio la lingvoj estas egalrajtaj. En la ĉiutaga vivo la pozicio de la sveda dum lastaj jardekoj malfortiĝis. El la pli ol 5 milionoj da loĝantoj en Finnlando proksimume 290 000 (5,5%) denaske parolas la svedan.
Sveda popola partio (SFP) en la parlamentaj elektoj de Finnlando en 2007 ricevis 4,6% el la voĉoj.
Finnlando estis parto de Svedio ĝis 1809, kaj ĝis la fino de la 19-a jarcento la sveda estis la lingvo de la administrado kaj de la supera klaso en Finnlando.
La plej multaj svedlingvaj infanoj en Finnlando frekventas svedlingvajn lernejojn kaj studas la finnan kiel duan lingvon.
#000021
8 svar på ”Sveda lingvo – tabuo en la finna politiko”
#000022
La simbolo, kiun Kalle elektis por ilustri la artikolon, estas tre ilustra klarigo por la forta ektimo, kiun granda parto de la finnlandsvedoj subkonscie sentas, je propono ekdiskuti la forigon de la sveda el finnlingvaj lernejoj en Finnlando. Pakkoruotsi pois! – Trudsveda for! + Ulo, kiu forĵetas la literon å, litero simbolanta la svedan. Ni ektimas forĵetiĝon de la lando, se ne konkrete almenaŭ societose. Tiaj tendencoj ja estas klare videblaj nun ekde pli-malpli ekzakte unu jaro.
#000023
Evidente estas malkorekte konkludi ke persono emanta ekdiskuti alterantivojn al la nuna sistemo instrui la svedan estas pozitiva al la ideoj proksimaj al la plej fanatika Pois pakkoruotsi-rondo, sed estas home ke multaj politikistoj ne kapablas distingi seriozan, eble scivoleman aliron, al la kutime agresema aliro pri la sama temo.
#000025
La senkomenta publikigo montras, mi supozas, nekomprenon pri tio kiom ofenda tiu simbolo estas.
#000026
Nu, mi trovas la simbolon diversflanke interesa – sed tio evidente ne signifas, ke mi trovas ĝin aprobinda. Verŝajne vi tamen pravas, ke mi devintus iel komenti ĝin – mi fakte neniam antaŭe vidis ĝin, kaj hazarde trovis ĝin, kiam mi serĉis ilustraĵon per la vorto ”pakkoruotsi”.
#000027
La simbolo evidente aludas al simila kontraŭfaŝisma simbolo, en kiu oni forĵetas en la rubujon svastikon. La bildo do montras forigon de la malplaĉa sveda lingvo entute, dum la teksto ”for la trudsvedan” principe devus aludi nur la devigan instruadon de la sveda lingvo en la finnaj lernejoj. Do, la simbolo fakte taŭge montras la intermiksiĝon de la du aferoj, kiuj principe estas tute apartaj. Tiun saman intermiksiĝon oni povas cetere tre klare vidi en la komentoj al la svedlingva originala teksto de la artikolo.
#000028
Pardonu malfruan respondon – ial viaj ambaŭ komentoj fiksiĝis en la... trudujo de mia blogo! Simbole?
#000029
PS: mi nun iom adaptis la ilustraĵon... :-)
#000030
(La alklakebla mapo montras dulingvajn kaj svedlingvajn municipojn en Finnlando. Unulingve svedlingvaj estas tre malmultaj municipoj ekster la Alandaj insuloj – kiuj konstitucie estas nursvedlingvaj.)
#000036